rejauldu/bengali-wikipedia huggingface dataset:
নুন চা, যাকে শির চা (পারস্য থেকে, অর্থ 'দুুুধ চা') গোলাপি চা, কাশ্মীরি চা বা পিঙ্ক টি বলা হয়, একটি ঐতিহ্যবাহী চা পানীয়, যা ভারতীয় উপমহাদেশ, সম্ভবত কাশ্মীর উপত্যকা থেকে আগত বারুদ চা (সবুজ চা পাতাগুলি দিয়ে তৈরি ছোট বল), দুধ এবং বেকিং সোডা দিয়ে তৈরি।   ব্যাকরণ  নুন মানে হলো 'লবণ', যা ভারতীয় ভাষায় বিশেষ করে কাশ্মীরি, বাংলা, রাজস্থানী, হিন্দি এবং নেপালি ভাষায় ব্যবহৃত হয়।।  থাম্ব|কাশ্মীরি চা   প্রস্তুতি  নুন চা ঐতিহ্যগতভাবে এক ধরনের সবুজ চা পাতা, দুধ, লবণ, বেকিং সোডা থেকে তৈরি করা হয় এবং সাধারণত "সামোভার" (চা ফোটানোর পাত্র) এর মধ্যে তৈরি করা হয়। এক চিমটি বেকিং সোডা এটিকে গোলাপী রঙ দেয়। কাশ্মীরি ঘরের রেসিপিগুলিতে ঐতিহ্যগতভাবে চিনির ব্যবহার করা হয় না, যদিও ভারতীয় এবং পাকিস্তানি রেস্তোঁরাগুলিতে এবং চায়ের দোকানে চিনির ব্যবহার করা হয়ে থাকে।  নুন চা সাধারণত ভারতের অনেক রাজ্য, সাধারণত উত্তর ভারতে (জম্মু ও কাশ্মীর, হিমাচল প্রদেশ) এবং এমনকি ছত্তিশগড়ের মাইনপাটের মতো তিব্বতের সংখ্যালঘু জনসংখ্যার অঞ্চলগুলিতেও পরিবেশন করা হয়। বিশেষ অনুষ্ঠানে, বিবাহ এবং শীতের মাসগুলিতে পাকিস্তানে প্রায়শই চিনি এবং বাদাম দিয়ে চা পরিবেশন করা হয় (অ কাশ্মীরিদের জন্য যারা নোনতা চা দিয়ে পরিচিত নয়)। নুন চা কাশ্মীরি প্রাতঃরাশ এবং সান্ধ্যভোজের একটি অপরিহার্য অংশ, এটি কাশ্মীরে তৈরি বিভিন্ন ধরনের ঐতিহ্যবাহী রুটি দিয়ে খাওয়া হয়। নুন চা বা কাশ্মীরি চা গোলাপী, দুধযুক্ত ও ক্রিমযুক্ত হয় এবং সাধারণত বাদাম কুঁচি এবং পেস্তা ছিটিয়ে দিয়ে পরিবেশন করা হয়।   প্রস্তুতপ্রণালী   উপকরণ :-   ২ চা চামচ/চার প্যাকেট গ্রিন টি  ১/২ চা চামচ খাবার সোডা  ১ কাপ দুধ  ১/২ চা চামচ বেকিং সোডা  ১/২ চা চামচ লবণ (নুন)  ২ কাপ পানি  ১ টি দারচিনি  ১ টি স্টার অ্যানিস  ১ টি এলাচ   প্রণালী :-  চুলায় পানি  বসাতে হবে। পানিতে দারচিনি, এলাচ, স্টার অ্যানিস দিতে হবে। পানি ফুটলে চা দিয়ে দিতে হবে। বেকিং সোডা ও লবণ যোগ করতে হবে। ৩০ মিনিট ফুটতে দিতে হবে। পানি আস্তে আস্তে রং বদলাতে শুরু করবে। পানি কমে এলে আবার পানি মিশাতে হবে। ৩০ মিনিট পর দুধ দিয়ে ৫ মিনিট ফুটিয়ে ছেঁকে নিলেই তৈরী কাশ্মীরি নুন চা।   আরো দেখুন    চা  মাঠা  লাবাং   তথ্যসূত্র    বহিঃসংযোগ    ঐতিহ্যবাহী নুন চা রেসিপি  বিষয়শ্রেণী:পানীয় বিষয়শ্রেণী:মিশ্রিত চা বিষয়শ্রেণী:চা সংস্কৃতি বিষয়শ্রেণী:কাশ্মীরি রন্ধনশৈলী বিষয়শ্রেণী:ভারতীয় রন্ধনশৈলী বিষয়শ্রেণী:পাকিস্তানি রন্ধনশৈলী বিষয়শ্রেণী:ভারতীয় চা বিষয়শ্রেণী:উইঘুর রন্ধনশৈলী
মো. আলমগীর (জন্ম: ৩ ফেব্রুয়ারি ১৯৬২) বাংলাদেশ সিভিল সার্ভিসের একজন অবসরপ্রাপ্ত কর্মকর্তা যিনি সর্বশেষ বাংলাদেশ নির্বাচন কমিশনের একজন নির্বাচন কমিশনার হিসেবে দায়িত্ব পালন করেছেন। ইতিপূর্বে তিনি নির্বাচন কমিশনের সিনিয়র সচিব এবং শিক্ষা মন্ত্রণালয়ের কারিগরি ও মাদ্রাসা শিক্ষা বিভাগের সচিব হিসেবে দায়িত্ব পালন করেন।  প্রাথমিক জীবন আলমগীর ১৯৬২ সালের ৩ ফেব্রুয়ারি মানিকগঞ্জের হরিরামপুর উপজেলায় জন্মগ্রহণ করেন। তিনি ঢাকা বিশ্ববিদ্যালয়ের অর্থনীতি বিভাগ থেকে ১৯৮২ সালে স্নাতক ও ১৯৮৩ সালে স্নাতকোত্তর ডিগ্রি লাভ করেন।  কর্মজীবন মো. আলমগীর ১৯৮৬ সালে বিসিএস প্রশাসন ক্যাডারে সহকারী কমিশনার হিসেবে চাকরিজীবন শুরু করেন। তিনি প্রশাসনের বিভিন্ন স্তরে কাজ করেছেন। তিনি প্রাথমিক শিক্ষা অধিদপ্তরের মহাপরিচালক, উপানুষ্ঠানিক শিক্ষা ব্যুরোর মহাপরিচালক, ঢাকা দক্ষিণ সিটি কর্পোরেশনের প্রশাসক এবং প্রবাসী কল্যাণ ও বৈদেশিক কর্মসংস্থান মন্ত্রণালয়ের অতিরিক্ত সচিব ছিলেন। তিনি কারিগরি ও মাদ্রাসা শিক্ষা বিভাগের সচিব, নির্বাচন কমিশন সচিবালয়ের সচিব ও সিনিয়র সচিব হিসেবে দায়িত্ব পালন করেন। ২০২১ সালে তিনি সরকারি চাকরি থেকে অবসর লাভ করেন।   আলমগীর সর্বশেষ বাংলাদেশের নির্বাচন কমিশনার হিসেবে দায়িত্ব পালন করেছেন।  তথ্যসূত্র  বিষয়শ্রেণী:১৯৬২-এ জন্ম বিষয়শ্রেণী:বাংলাদেশের সচিব বিষয়শ্রেণী:মানিকগঞ্জ জেলার ব্যক্তি বিষয়শ্রেণী:বাংলাদেশের সাবেক সচিব বিষয়শ্রেণী:বাংলাদেশের নির্বাচন কমিশনার বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:জীবিত ব্যক্তি
ভারতীয় স্থলবন্দর কর্তৃপক্ষ বা ল্যান্ড পোর্ট অথরিটি অব ইন্ডিয়া হল ভারতে সীমান্ত অবকাঠামো তৈরি, সংস্কার, রক্ষণাবেক্ষণ ও পরিচালনার জন্য দায়ী একটি সংবিধিবদ্ধ সংস্থা (ল্যান্ড পোর্টস অথরিটি অব ইন্ডিয়া অ্যাক্ট, ২০১০-এর মাধ্যমে তৈরি), যা ভারত সরকারের স্বরাষ্ট্র মন্ত্রকের অধীনে কাজ করে। এটি ভারতের সমস্ত সীমান্ত জুড়ে বেশ কয়েকটি ইন্টিগ্রেটেড চেক পোস্ট (আইসিপি) পরিচালনা করে।   ইতিহাস  ভারতীয় স্থলবন্দর কর্তৃপক্ষ ২০১২ সালের ১লা মার্চ ভারতীয় সংসদে পাশ হওয়া ল্যান্ড পোর্টস অথরিটি অব ইন্ডিয়া অ্যাক্ট, ২০১০ দ্বারা প্রতিষ্ঠা করা হয়েছিল।  প্রকল্প  ইন্টিগ্রেটেড চেক পোস্ট (আইচিপি) অন্তর্দেশীয় শুল্ক পোস্ট শ্রী কর্তারপুর সাহেব করিডোর  তথ্যসূত্র  বহিঃসংযোগ  বিষয়শ্রেণী:ভারতের সীমান্ত পারাপার বিষয়শ্রেণী:ভারতের সীমান্ত বিষয়শ্রেণী:ভারতে অভিবাসন বিষয়শ্রেণী:স্বরাষ্ট্র মন্ত্রক (ভারত)
এউগুই পর্বতচূড়া (; ) কানাডার আলবার্টা ও ব্রিটিশ কলাম্বিয়া প্রদেশের সীমানায় ব্যানফ জাতীয় উদ্যানে অবস্থিত  উচ্চতাবিশিষ্ঠ একটি সুচালো পর্বত চূড়া। ফরাসি ভাষায় "এইগুই" মানে 'সুই' বা 'সুচ', এছাড়াও পর্বতারোহণবিদ্যায় পর্বতের সূক্ষ খাড়া চূড়াকে বর্ণনার জন্য 'এইগুই' শব্দটি ব্যবহার করা হয়।   ইতিহাস  ১৯২৫ সালে, আর্থার ও হুইলার এই পর্বতচূড়াটির নামকরণ করেছিলেন। ১৯৫২ সালে, মেন্ডেনহল পরিবারের স্বামী-স্ত্রী মিস্টার ও মিসেস জে ডি মেন্ডেনহল সর্বপ্রথম এই চূড়ায় আরোহণ করেছিলেন।   ভূতত্ত্ব  ব্যানফ জাতীয় উদ্যানের অন্যান্য পর্বতের মত এইগুই পর্বত চূড়া মূলত প্রাক-ক্যাম্ব্রিয়ান থেকে জুরাসিক যুগের পাললিক শিলায় গঠিত। ল্যরামাইড অরোজেনি'র মত ভূতাত্ত্বিক ঘটনা চলাকালে অগভীর সমুদ্রের পাললিক শিলা ধাক্কা দিয়ে আরো পূর্ব দিকের অপেক্ষাকৃত নবীন শিলার উপর ঠেলে দিলে এপর্বতগুলির সৃষ্টি হয়।   জলবায়ু  কোপেনের জলবায়ু শ্রেনীবিভাগ অনুযায়ী এইগুই পর্বত চূড়া, উত্তর মেরুর ঠিক দক্ষিণে অবস্থিত ঠান্ডা, তুষারাবৃত শীত মৌসুম এবং মৃদু গ্রীষ্মকালীন জলবায়ু অঞ্চলে অবস্থিত। এখানে তাপমাত্রা সাধারণত -২০° এবং শীতল বায়ুপ্রবাহ থাকলে -৩০° সেলসিয়াস পর্যন্ত নেমে যায়। এইগুই পর্বত চূড়ায় বারিপাতে জমা পানি পূর্বদিকে মিস্টায়া নদী এবং পশ্চিম দিকে ব্লিবেরি নদীর মূল বা শাখার মাধ্যমে নিষ্কাশিত হয়।   আরও দেখুন    আলবার্টার পর্বত   তথ্যসূত্র    বহিঃসংযোগ   ফ্লিকারে এইগুই পর্বত চূড়া  বিষয়শ্রেণী:আলবার্টার পর্বত বিষয়শ্রেণী:ব্যানফ‌ জাতীয় উদ্যানের পর্বত
করণ অর্জুন (), এটি ১৯৯৫ সালে মুক্তিপ্রাপ্ত একটি বলিউড চলচ্চিত্র. রাকেশ রোশন পরিচালিত এই ছবিটিতে মান ভূমিকায় অভিনয় করেছেন শাহরুখ খান ও সালমান খান। এছাড়াও অন্যান্য চরিত্র সমূহে কাজ করেছেন রাখী গুলজার, কাজল দেবগন, মমতা কুলকার্নি, অমরিশ পুরি, জনি লিভার ও রঞ্জীত. ছবিটি ভালো ব্যবসা সফল হয়েছিল.   শ্রেষ্ঠাংশে    শাহরুখ খান অর্জুন সিংহ / বিজয়  কাজল দেবগন - সোনিয়া সাক্সেনা  সালমান খান - করণ সিংহ / অজয়  মমতা কুলকার্নি - বিন্দিয়া  রাখী গুলজার - দুর্গা সিংহ হিসাবে  জনি লিভার - লিনঘিয়্য়া  অমরিশ পুরি - ঠাকুর দুর্জন সিংহ  আসিফ শেখ - সুরজ সিংহ (ঠাকুর দুর্জন সিং এর পুত্র)  কিরণ খের - দুর্জন সিং'র স্ত্রী  অশোক সরাফ - মুন্সিজি  রঞ্জীত - মি: সাক্সেনা  জ্যাক গুয়াড - শমশের সিংহ  সাক্সেনা মাস্টার অর্জুন নাহার সিংহ   তথ্যসূত্র    বহিঃসংযোগ     বিষয়শ্রেণী:১৯৯৫-এর চলচ্চিত্র বিষয়শ্রেণী:১৯৯০-এর দশকের হিন্দি ভাষার চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:রাকেশ রোশন পরিচালিত চলচ্চিত্র বিষয়শ্রেণী:রাজেশ রোশন সুরারোপিত চলচ্চিত্র বিষয়শ্রেণী:ভারতীয় ফ্যান্টাসি অ্যাকশন চলচ্চিত্র বিষয়শ্রেণী:পুনর্জন্ম সম্পর্কিত চলচ্চিত্র বিষয়শ্রেণী:জয়পুরে ধারণকৃত চলচ্চিত্র বিষয়শ্রেণী:জয়পুরের পটভূমিতে চলচ্চিত্র
সেনদিয়া গণহত্যা বলতে, অবিভক্ত ফরিদপুর জেলার সেনদিয়া গ্রামে, ২০শে মে, পাকিস্তান সেনাবাহিনীর দ্বারা বাঙালি হিন্দুর ওপর করা গণহত্যাকে বোঝায়।< ১২৭ জন নারী, পুরুষ, শিশুকে হত্যা করা হয়। যাদের মাঝে ৭৬ জনই মেয়ে ছিল।   পটভূমি  বর্তমানে সেনদিয়া গ্রামটা ঢাকা বিভাগ-এর মাদারীপুর জেলার রাজৈর উপজেলার খালিয়া ইউনিয়নের অন্তর্গত। মাদারীপুর জেলা সদর থেকে মাত্র  দূর। ১৯৭১রে মাদারীপুর জেলা অবিভক্ত ফরিদপুর জেলার একটা উপজেলা ছিল মাত্র। তখন এঅঞ্চলে গাড়ি চালানোর উপযুক্ত কোনো রাস্তা ছিল না। অগত্যা জলপথই ভরসা। স্টীমার, নৌকোয় করেই মানুষজন যাতায়াত করতো। সেনদিয়ার আশপাশেই অম্বিকাচরণ মজুমদার, গৌরচন্দ্র বালা, ফণীভূষণ মজুমদার প্রভৃতি স্বাধীনতা সংগ্রামীরা জন্মেছিলেন। ঐতিহাসিকভাবেই রাজৈর উপজেলা একটা হিন্দু অধ্যুষিত এলাকা ছিল। অপারেশন সার্চলাইট অনুযায়ী পাকিস্তান সেনাবাহিনী টাকেরহাট স্টীমার স্টেশনের কাছেই ঘাঁটি গাড়ে।   ঘটনাবলী  ঘটনার দিন ৫ই জ্যৈষ্ঠ ১৩৭৮, ১৯৭১ সালের ১৯শে মে সকাল ৯টায়, কিছু পাকিস্তানি সেনা একটা লঞ্চে করে গোপালগঞ্জ জেলার ভেনাবাড়ীর উদ্দেশ্য রওনা দেয়। তারা মাদারীপুর জেলার কাদম্বরী ইউনিয়নের চর ছামটায় গুলিবর্ষণ ও লুঠপাট করে। তারপর উলাবাড়ি গণহত্যা ঘটায়। সেখান থেকে তারা রাস্তায় গুলিবর্ষণ করতে করতে সেঁদিয়ার উদ্দেশ্য রওনা দেয়।  বিকেল ৪টের সময়, ওরা আনসার বাহিনীর সাথে সেনদিয়া পৌঁছয়। গুলির শব্দ শুনে খালিয়া, পালিতা, ছটিঁয়াবাড়ি গ্রামের হিন্দুরা সেঁদিয়া গ্রামের আখক্ষেতে লুকিয়ে পড়ে। যতক্ষণে পাকিস্তান সেনাবাহিনী সেনদিয়া পৌঁছায়, ততক্ষণে গোটা গ্রাম জনশূন্য হয়ে গেছে। আনসাররা লুটপাট করে গোটা গ্রাম জ্বালিয়ে দেয়। কিছু বয়স্ক মানুষ ঐ আগুনে জ্যান্ত পুড়ে যায়। তবে শেষপর্যন্ত পলায়নরত হিন্দুরা ধরা পড়ে যায়। ওদেরকে ফায়ারিং স্কোয়াডের সামনে লাইন ধরে দাঁড় করিয়ে গুলি করা হয়। ছাগলদের চিৎকারে ও আখক্ষেতে নড়াচড়া বুঝতে পেরে সেনারা গুলি চালায়। ঐ আখক্ষেতেই সেমি-অটোমেটিক রাইফেলের গুলিতে কয়েকশো মানুষ মারা যায়। ছয়দিন পর আরও ৫ জন ধরা পড়ে। তাদেরও একই পরিণতি হয়।   তথ্যসূত্র   বিষয়শ্রেণী:১৯৭১ বাংলাদেশে পরিকল্পিত গণহত্যা বিষয়শ্রেণী:বাঙালি হিন্দু হত্যাকাণ্ড বিষয়শ্রেণী:১৯৭১-এ বাংলাদেশ বিষয়শ্রেণী:মাদারীপুর জেলা বিষয়শ্রেণী:বাংলাদেশে হত্যাকাণ্ড বিষয়শ্রেণী:১৯৭১-এ গণহত্যা বিষয়শ্রেণী:পাকিস্তান কর্তৃক সংঘটিত হত্যাকাণ্ড বিষয়শ্রেণী:পূর্ব পাকিস্তানে বাঙালি হিন্দু গণহত্যা বিষয়শ্রেণী:পাকিস্তান কর্তৃক পূর্ব পাকিস্তানে সংঘটিত গণহত্যা বিষয়শ্রেণী:বাংলাদেশে লুটপাট
আর্থার হেনরি গুডেন (২৩ অক্টোবর ১৮৭৯ - ২২ জুলাই ১৯৭১) ছিলেন নির্বাক চলচ্চিত্র যুগের একজন ইংরেজ চিত্রনাট্যকার। তিনি ১৯১৬ থেকে ১৯৩৭ সালের মধ্যে ৫৩টি চলচ্চিত্রের প্লট লিখেছেন। তিনি আমেরিকান ওল্ড ওয়েস্ট সম্পর্কে বেশ কয়েকটি পশ্চিমা কথাসাহিত্য উপন্যাসও লিখেছেন। তিনি ইংল্যান্ডে জন্মগ্রহণ করেন এবং ক্যালিফোর্নিয়ার লস অ্যাঞ্জেলেসে মারা যান।   নির্বাচিত চলচ্চিত্র   এ ড্রিম অর টু এগো (১৯১৬)  দ্যা গোস্ট অফ দ্যা রাঞ্চো (১৯১৮)  দ্যা ফেস ইন দ্যা ওয়াচ (১৯১৯)  দ্যা লোন হ্যান্ড (১৯১৯)  দ্যা ডাবল হোল্ড-আপ (১৯১৯)  রোয়ারিং ড্যান (১৯২০)  ওলফ ট্র্যাকস (১৯২০)  থিভস ক্লদস (১৯২০)  দ্যা ব্রঞ্চো কিড (১৯২০)  দ্যা সমাইলিং কিড (১৯২০)  সুপারস্টিশন (১৯২০)  দ্যা ফাইটিং ফিউরি (১৯২১)  বিলো দ্যা ডেডলাইন'' (১৯২১)  দ্যা ফক্স (১৯২১)  দ্যা আয়রন ম্যান (১৯২৪)  দ্যা রিডল রাইডার (১৯২৪)  হার্টস অফ দ্যা ওয়েস্ট (১৯২৫)  দ্যা উইংকিং আইডল (১৯২৬)  হুইস্পারিং স্মিথ রাইডস (১৯২৭)  দ্যা পাইরেট অফ পানামা (১৯২৯)   বহিঃস্থ লিংক   বিষয়শ্রেণী:১৮৭৯-এ জন্ম বিষয়শ্রেণী:১৯৭১-এ মৃত্যু বিষয়শ্রেণী:ব্রিটিশ পুরুষ চিত্রনাট্যকার বিষয়শ্রেণী:২০শ শতাব্দীর ব্রিটিশ চিত্রনাট্যকার বিষয়শ্রেণী:মার্কিন যুক্তরাষ্ট্রে ব্রিটিশ অভিবাসী বিষয়শ্রেণী:মার্কিন যুক্তরাষ্ট্রে ইংরেজ অভিবাসী
২০২০–২১ উয়েফা নেশনস লিগ (; যা সংক্ষেপে ২০২০–২১ ইউএনএল নামে পরিচিত) উয়েফা দ্বারা আয়োজিত আন্তর্জাতিক ফুটবল প্রতিযোগিতা উয়েফা নেশনস লিগের দ্বিতীয় আসর, যেখানে ইউরোপের ফুটবল সংস্থা উয়েফার অন্তর্ভুক্ত ৫৫টি জাতীয় ফুটবল দল (পুরুষ) প্রতিযোগিতা করেছে। এই আসরের লিগ পর্ব ২০২০ সালের ৩রা সেপ্টেম্বর হতে ১৮ই নভেম্বর পর্যন্ত অনুষ্ঠিত হয়েছে, নেশনস লিগ পর্ব ২০২১ সালের ৬ হতে ১০ই অক্টোবর পর্যন্ত অনুষ্ঠিত হচ্ছে এবং অবনমন প্লে-আউট ২০২২ সালের ২৪ হতে ২৯শে মার্চ পর্যন্ত অনুষ্ঠিত হয়।  পর্তুগাল উয়েফা নেশনস লিগের পূর্ববর্তী আসরের চ্যাম্পিয়ন, যারা ২০১৮–১৯ আসরের ফাইনালে নেদারল্যান্ডসকে ১–০ গোলের ব্যবধানে পরাজিত করে প্রথমবারের মতো শিরোপা জয়লাভ করেছে। তবে, এই আসরের গ্রুপ পর্বে ফ্রান্সের পেছনে গ্রুপে দ্বিতীয় স্থান অর্জন করার ফলে তারা ২০২১ সালের নকআউট পর্বে উত্তীর্ণ হতে ব্যর্থ হয়েছে। পূর্ববর্তী উয়েফা নেশনস লিগ নকআউট পর্বে উত্তীর্ণ দলগুলোর একটি দলও এই আসরের নকআউট পর্বে খেলার জন্ত উত্তীর্ণ হতে পারেনি।  সময়সূচী পর্যায়পর্বতারিখলিগ পর্বম্যাচ দিন ১৩–৫ সেপ্টেম্বর ২০২০ম্যাচ দিন ২৬–৮ সেপ্টেম্বর ২০২০ম্যাচ দিন ৩১০–১১ অক্টোবর ২০২০ম্যাচ দিন ৪১৩–১৪ অক্টোবর ২০২০ম্যাচ দিন ৫১৪–১৫ নভেম্বর ২০২০ম্যাচ দিন ৬১৭–১৮ নভেম্বর ২০২০নক-আউট পর্ব সেমি-ফাইনাল ৬–৭ অক্টোবর ২০২১তৃতীয় স্থান নির্ধারণী১০ অক্টোবর ২০২১ফাইনালঅবনমন প্লে-আউটপ্রথম লেগ২৪–২৫ মার্চ ২০২২দ্বিতীয় লেগ ২৮–২৯ মার্চ ২০২২  লিগ এ গ্রুপ এ১  গ্রুপ এ২  গ্রুপ এ৩  গ্রুপ এ৪  লিগ বি গ্রুপ বি১  গ্রুপ বি২  গ্রুপ বি৩  গ্রুপ বি৪  লিগ সি গ্রুপ সি১  গ্রুপ সি২  গ্রুপ সি৩  গ্রুপ সি৪  লিগ ডি গ্রুপ ডি১  গ্রুপ ডি২  নকআউট পর্ব  তথ্যসূত্র  বহিঃসংযোগ     বিষয়শ্রেণী:উয়েফা নেশনস লিগ মৌসুম বিষয়শ্রেণী:২০২০–২১-এ উয়েফা ফুটবল বিষয়শ্রেণী:২০২১–২২-এ উয়েফা ফুটবল
পিসমেকার বা দ্য পিসমেকার (বিভিন্ন আকারে) উল্লেখ করতে পারে:  ব্যক্তি এবং গোষ্ঠী  শিল্প, সাহিত্য ও বিনোদন    চলচ্চিত্র এবং টেলিভিশন    দ্য পিসমেকার (১৯৯৭ চলচ্চিত্র), মিমি লেডার পরিচালিত একটি অ্যাকশন চলচ্চিত্র, জর্জ ক্লুনি, নিকোল কিডম্যান অভিনীত  পিসমেকার (১৯৯০ চলচ্চিত্র), কেভিন এস. টেননি পরিচালিত একটি কল্পবিজ্ঞান চলচ্চিত্র  দ্য পিসমেকার (১৯৫৬ চলচ্চিত্র), জেমস মিচেল অভিনীত টেড পোস্ট দ্বারা পরিচালিত একটি পশ্চিমা চলচ্চিত্র  দ্য পিসমেকার (১৯২২ চলচ্চিত্র), একটি ব্রিটিশ নির্বাক ড্রামা ফিল্ম  পিসমেকারস (টিভি সিরিজ), টম বেরেঙ্গার অভিনীত একটি টিভি সিরিজ  পিসমেকার (টিভি সিরিজ), জন সিনা অভিনীত একটি টিভি সিরিজ   সাহিত্য এবং মুদ্রিত মিডিয়া    পিস মেকার (প্যামফলেট), 1842 সালের একটি প্যামফলেট বহুবিবাহের পক্ষে  পিসমেকার (উপন্যাস), জেমস সোয়ালোর 2007 সালের একটি উপন্যাস  পিসমেকার (সিজে চেরিহ উপন্যাস), একটি 2014 সালের উপন্যাস সিজে চেরির বিদেশী মহাবিশ্বে সেট করা হয়েছে  দ্য পিসমেকার (সংবাদপত্র), অস্ট্রেলিয়ায় 1939 থেকে 1971 পর্যন্ত প্রকাশিত একটি শান্তিবাদী সংবাদপত্র।  দ্য পিসমেকার (উপন্যাস), সিএস ফরেস্টারের 1934 সালের একটি উপন্যাস  "দ্য পিসমেকার" (ছোটগল্প), 1983 সালে গার্ডনার ডোজয়েসের একটি নেবুলা পুরস্কার বিজয়ী ছোট গল্প  দ্য পিসমেকার, টমাস মিডলটনের একটি 1618-এর অ্যান্টি-ডুয়েলিং প্যামফলেট  পিসমেকারস (বই), মার্গারেট ম্যাকমিলানের 2001 সালের একটি বই  পিসমেকারস ম্যানুয়াল, এগন র্যানশোফেন-ওয়ারথেইমারের 2007 সালের একটি বই   সঙ্গীত    রজার ক্লাইন অ্যান্ড দ্য পিসমেকারস, একটি রক মিউজিক ব্যান্ড   অ্যালবাম    দ্য পিসমেকার (1998), এবং দ্য পিসমেকার 2 (2004), হিপ হপ ডিজে টনি টাচের অ্যালবাম  পিস মেকার, ইমন ম্যাকগ্রার একটি অ্যালবাম  পিসমেকার (অ্যালবাম), টেক্সাস হিপ্পি কোয়ালিশনের একটি 2012 অ্যালবাম   গান    "পিসমেকার", একটি কার্ল এল. কিং গান  "পিসমেকার", পাওয়ার মেটাল ব্যান্ড সোনাটা আর্কটিকার একটি গান  "পিসমেকার", আইসড আর্থের 2014 অ্যালবাম প্লেগস অফ ব্যাবিলনের একটি গান  "পিসমেকার", টেক্সাস হিপ্পি কোয়ালিশনের 2012 সালের অ্যালবাম পিসমেকার (অ্যালবাম) এর একটি গান  "পিসমেকার", গ্রিন ডে এর 2009 অ্যালবাম 21st Century Breakdown- এর একটি গান  "দ্য পিসমেকার", অ্যালবার্ট হ্যামন্ডের 1973 সালের একটি গান   শিল্প, সাহিত্য এবং বিনোদনের অন্যান্য কাজ    পিসমেকার (কমিক্স), ডিসি কমিকসের একাধিক সুপারহিরো কমিক বইয়ের চরিত্রের নাম  পিসমেকার (ট্রান্সফরমার), ট্রান্সফরমার ফ্র্যাঞ্চাইজির একটি চরিত্র  PeaceMaker, 2007 সালের একটি ভিডিও গেম যা মধ্যপ্রাচ্যে শান্তির প্রচারের জন্য ডিজাইন করা হয়েছে  পিসমেকার কুরোগান, একটি মাঙ্গা এবং 2003 এনিমে  দ্য পিসমেকারস, জর্জ পিটার আলেকজান্ডার হিলির 1868 সালের একটি বিখ্যাত চিত্রকর্ম  Eidelons, একটি কাল্পনিক দল যাকে Sci Fi চ্যানেল সিরিজ Farscape- এ Peacemakers হিসেবে উল্লেখ করা হয়েছে অস্ত্র অন্যান্য আরো দেখুন
শ্রেষ্ঠ শিশুতোষ চলচ্চিত্র বিভাগে জাতীয় চলচ্চিত্র পুরস্কার হল ভারতের তথ্য ও সম্প্রচার মন্ত্রনালয়ের প্রতিষ্ঠিত সংস্থা চলচ্চিত্র উৎসব অধিদপ্তর কর্তৃক প্রদত্ত বার্ষিক জাতীয় চলচ্চিত্র পুরস্কারের একটি বিভাগ। এটি পূর্ণদৈর্ঘ্য চলচ্চিত্রসমূহের জন্য প্রদত্ত বেশ কয়েকটি পুরস্কারের মধ্যে একটি এবং বিজয়ীদের 'স্বর্ণ কমল' দিয়ে ভূষিত করা হয়।  পুরস্কারটি ১৯৫৪ সালে ১ম জাতীয় চলচ্চিত্র পুরস্কারে প্রবর্তিত হয় এবং সারা দেশে সমস্ত ভারতীয় ভাষায় নির্মিত সেরা শিশুতোষ চলচ্চিত্রসমূহের জন্য পুরস্কার দেওয়া হয়। এখন পর্যন্ত হিন্দি ২৮টি পুরস্কার, বাংলা ৭টি পুরস্কার, মালায়ালাম ও কন্নড় ৬টি করে পুরস্কার, ইংরেজি ৫টি পুরস্কার, মারাঠি ৩টি পুরস্কার, এবং তামিল, তেলুগু, ওড়িয়া ও অসমীয়া ১টি করে পুরস্কার অর্জন করেছে।   বিজয়ীরা  পুরস্কার বিজয়ীরা 'স্বর্ণ কমল' ও নগদ পুরস্কার পেয়ে থাকেন। বছর অনুযায়ী পুরস্কার বিজয়ীদের তালিকা নিম্নরূপ: কিংবদন্তি পুরস্কার          তথ্যসূত্র    বহিঃসংযোগ    ফিল্ম ফেস্টিভ্যাল, ভারত অধিদপ্তরের অফিসিয়াল পেজ  জাতীয় চলচ্চিত্র পুরস্কার আর্কাইভস  আইএমডিবিতে জাতীয় চলচ্চিত্র পুরস্কার  বিষয়শ্রেণী:ভারতীয় শিশুতোষ চলচ্চিত্র বিষয়শ্রেণী:জাতীয় চলচ্চিত্র পুরস্কার (ভারত) বিষয়শ্রেণী:প্রতি বৎসর হালনাগাদ করা দরকার এমন নিবন্ধ
অঙ্গার (ইংরেজি: Spark of Fire) ২০১৬ সালে মুক্তিপ্রাপ্ত ওয়াজেদ আলী পরিচালিত এবং জাজ মাল্টিমিডিয়ার ব্যানারে আবদুল আজিজ প্রযোজিত একটি ইন্দো-বাংলাদেশী প্রণয়ধর্মী অ্যাকশন সঙ্গীতধর্মী চলচ্চিত্র । এই ছবিতে প্রধান চরিত্রে অভিনয় করেন ওম এবং জলি, প্রধান খলনায়কের চরিত্রে অভিনয় করেছেন আশিষ বিদ্যার্থী। ছবিটির প্রথম টিজার ২০১৫ সালের ১৫ ডিসেম্বর প্রকাশিত হয় এবং ছবিটি ২০১৬ সালের ১৫ জানুয়ারি মুক্তিলাভ করে। ছবিটি ২০১৩ সালের কন্নড় ছবি অপায়ার পুননির্মাণ।   কাহিনি সংক্ষেপ  বাংলাদেশের উত্তর-পূর্বের আধুনিক সমাজ থেকে অনেক দূরে বিচ্ছিন্ন একটি গ্রাম, যেখানে প্রেম মৃত্যুর শাস্তিযোগ্য অপরাধ। তাদের অবশ্যম্ভাবী নিয়তি এবং পরিণতি জানার পরেও দু'জন ছেলে-মেয়ে পরস্পরের প্রেমে পড়ে এবং জীবনের পরিণতিকে আলিঙ্গন করে।   অভিনয়ে   ওম বিশু’র ভূমিকায়  ফাল্গুনি রহমান জলি মায়া’র ভূমিকায়  আশিষ বিদ্যার্থী স্বপন সরকার এর ভূমিকায়  অমিত হাসান  রজতাভ দত্ত সূর্য মন্ডল এর ভূমিকায়  রবিউল ইসলাম  আহমেদ শরীফ  খরাজ মুখোপাধ্যায়   প্রযোজনা    বিকাশ  ২০১৫ সালের মে মাসে প্রযোজনা সংস্থা জাজ মাল্টিমিডিয়া নবাগত অভিনেত্রী জোলিকে প্রধান চরিত্রে কাস্ট করে ছবির ঘোষণা দেয়। মাসের শেষ দিকে ওমকে প্রধান পুরুষ চরিত্রে কাস্ট করা হয়, অপরদিকে আশিষ বিদ্যার্থী, অমিত হাসান এবং রজতাভ দত্ত ছবিতে প্রধান খলনায়ক চরিত্রে অভিনয় করার জন্য নেয়া হয়।   চলচ্চিত্রায়ণ  মূল নির্মাণ কাজ ২০১৫ সালের জুনে ঢাকায় জোলির শ্যুটিং এর মাধ্যমে শুরু হয়। ওম, আশিষ বিদ্যার্থী, অমিত হাসান এবং রজতাভ দত্ত ২০১৫ সালের সেপ্টেম্বর থেকে বান্দরবানের চিত্রগ্রহণে যোগ দেন। একই মাসের শেষদিকে ছবিটির প্রথম গানের শুটিং হয় বান্দরবানে। ২০১৫ সালের নভেম্বরের মধ্যে চিত্রগ্রহণ আনুষ্ঠানিকভাবে শেষ হয়।   সঙ্গীত  অঙ্গার চলচ্চিত্রের সঙ্গীত পরিচালনা করেছেন আহমেদ ইমতিয়াজ বুলবুল, আকাশ ও ইমন সাহা।   প্রতিক্রিয়া  ছবির সঙ্গীত শ্রোতা এবং সমালোচকদের মধ্যে জনপ্রিয়তা পায়। প্রথম গান কতোবার বোঝাবো বল প্রকাশের পর পরই জনপ্রিয়তা পায়। গানটির সংগীতায়োজন করেন আকাশ এবং কণ্ঠ দেন মোহাম্মদ ইরফান।   মুক্তি  অঙ্গার ছবিটি ২০১৬ সালের ১৫ জানুয়ারি বাংলাদেশ ও ভারতের ১৭০ টিরও বেশি প্রেক্ষাগৃহে মুক্তি দেওয়া হয়। ছবিটি বাংলাদেশে জাজ মাল্টিমিডিয়া এবং ভারতে এসকে মুভিজকে পরিবেশন করার অধিকার দেওয়া হয়।   তথ্যসূত্র    বহিঃসংযোগ        বিষয়শ্রেণী:২০১৬-এর চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:২০১৬-এর অ্যাকশন চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র বিষয়শ্রেণী:২০১০-এর দশকের প্রণয়ধর্মী সঙ্গীতধর্মী চলচ্চিত্র বিষয়শ্রেণী:২০১৬-এর প্রণয়ধর্মী নাট্য চলচ্চিত্র বিষয়শ্রেণী:২০১০-এর দশকের সঙ্গীতধর্মী চলচ্চিত্র বিষয়শ্রেণী:বাংলাদেশী প্রণয়ধর্মী নাট্য চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:চট্টগ্রাম বিভাগে ধারণকৃত চলচ্চিত্র বিষয়শ্রেণী:সিলেট বিভাগে ধারণকৃত চলচ্চিত্র বিষয়শ্রেণী:২০১০-এর দশকের সঙ্গীতধর্মী নাট্য চলচ্চিত্ বিষয়শ্রেণী:আহমেদ ইমতিয়াজ বুলবুল সুরারোপিত চলচ্চিত্র বিষয়শ্রেণী:ইমন সাহা সুরারোপিত চলচ্চিত্র বিষয়শ্রেণী:আকাশ সেন সুরারোপিত চলচ্চিত্র বিষয়শ্রেণী:২০১৬-এর নাট্য চলচ্চিত্র বিষয়শ্রেণী:ওয়াজেদ আলী সুমন পরিচালিত চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:বাংলাদেশে ধারণকৃত চলচ্চিত্র বিষয়শ্রেণী:ভারতীয় চলচ্চিত্রের বাংলাদেশী পুনর্নির্মাণ বিষয়শ্রেণী:জাজ মাল্টিমিডিয়া'র চলচ্চিত্র
গোভা কালদু একটি ঐতিহ্যবাহী শ্রীলঙ্কার মশলাদার বাঁধাকপি ও মুরগির স্টক। এটি প্রায়শই ইডিয়াপ্পাম (স্ট্রিং হপার)-এর সাথে পরিবেশন করা হতো।  এই খাবারটি সম্ভবত পর্তুগিজ উৎসের। এর নাম কালদু এসেছে পর্তুগিজ শব্দ কালদো থেকে। এটি স্টকের নাম এবং গোভা এসেছে পর্তুগিজ বাঁধাকপি কৌভে ট্রনচুদা থেকে।  এটি প্রাচীন কালের অভিজাত সিংহলী পরিবারগুলোর মধ্যে বেশ জনপ্রিয় ছিল এবং ২০শ শতকের প্রথমভাগ পর্যন্ত প্রচলিত ছিল।  আরও দেখুন   কালদো ভার্দে  সুপের তালিকা  তথ্যসূত্র  বিষয়শ্রেণী:শ্রীলঙ্কীয় রন্ধনশৈলী বিষয়শ্রেণী:সবজি সুপ বিষয়শ্রেণী:মুরগির সুপ বিষয়শ্রেণী:এশীয় রন্ধনশৈলী বিষয়শ্রেণী:শ্রীলঙ্কা
হালিশহর রেলওয়ে স্টেশন হচ্ছে বাংলাদেশের একটি রেলওয়ে স্টেশন যা চট্টগ্রাম বিভাগের চট্টগ্রাম জেলার হালিশহর থানায় অবস্থিত। এই স্টেশনে চট্টগ্রাম গুডস পোর্ট ইয়ার্ড (সিজিপিওয়াই) অবস্থিত, যেখানে চট্টগ্রাম বন্দরের পণ্য রাখা হয়। এখান থেকে চট্টগ্রাম বন্দর ও কমলাপুর রেলওয়ে স্টেশনের ইনল্যান্ড কন্টেইনার ডিপো (আইসিডি) পর্যন্ত কন্টেইনার ট্রেন চলাচল করে।  এছাড়াও এখান থেকে বিটিও (ট্যাংক ওয়াগন), বিসি ওয়াগন ও বিকেএইচ ওয়াগন দেশের বিভিন্ন স্থানে চলাচল করে। এছাড়াও এতে একটি লোকোশেড ও সিপিএ (ট্রানজিট) ইয়ার্ড রয়েছে।   তথ্যসূত্র   বিষয়শ্রেণী:চট্টগ্রামের রেলওয়ে স্টেশন বিষয়শ্রেণী:হালিশহর
নালিতাবাড়ী থানা বাংলাদেশের শেরপুর জেলার অন্তর্গত নালিতাবাড়ী উপজেলার একটি থানা।   প্রতিষ্ঠাকাল  ১৮৬৭ সালের ২০ মার্চ নালিতাবাড়ী থানা প্রতিষ্ঠিত হয়।   প্রশাসনিক এলাকাসমূহ  নালিতাবাড়ী উপজেলার ১টি পৌরসভা ও ১২টি ইউনিয়নের প্রশাসনিক কার্যক্রম নালিতাবাড়ী থানার আওতাধীন।  পৌরসভা:  নালিতাবাড়ী  ইউনিয়নসমূহ:  ১নং পোড়াগাঁও  ২নং নন্নী  ৩নং রাজনগর  ৪নং নয়াবিল  ৫নং রামচন্দ্রকুড়া  ৬নং কাকরকান্দি  ৭নং নালিতাবাড়ী  ৮নং রূপনারায়ণকুড়া  ৯নং মরিচপুরান  ১০নং যোগানিয়া  ১১নং বাঘবেড়  ১২নং কলসপাড়   আরও দেখুন   নালিতাবাড়ী উপজেলা  শেরপুর জেলা   তথ্যসূত্র    বহিঃসংযোগ   বিষয়শ্রেণী:শেরপুর জেলার থানা বিষয়শ্রেণী:নালিতাবাড়ী উপজেলা
কুকি ভাষা, যা কুকি চিন, মিজো/কুকি/চিন অথবা কুকি নাগা নামে পরিচিত, বাংলাদেশের পূর্বাংশে, মিয়ানমারের পশ্চিমাংশে এবং উত্তর-পশ্চিম ভারতে প্রচলিত চীনা-তিব্বতীয় ভাষা পরিবারের অন্তঃর্ভূক্ত একটি ভাষা। এই ভাষাভাষী অধিকাংশ জনগোষ্ঠী আসামে কুকি জনগোষ্ঠী, বার্মায় চিন জনগোষ্ঠী নামে পরিচিত। অনেকে স্থানে এরা নাগা জনগোষ্ঠী নামেও পরিচিত। তবে মিজো জনগোষ্ঠী নৃতাত্ত্বিকভাবেই আলাদা।  ভাষাতাত্ত্বিক দলীয় বিভাজনের তুলনায় ভৌগোলিক বিভাজনকে মূখ্য ধরে কুকি ভাষাকে অনেক সময় কুকি-চিন-নাগা ভাষা বলা হয়।  উপশ্রেনী ভাষার সাধারণ বিন্যাস থেকে বলা যায় করবি ভাষা কুকি ভাষার অংশ অথবা কুকি ভাষার সাথে সম্পর্কিত। থুরগুড (২০০৩) এবং ভ্যান ড্রিয়েম (২০১১) করবি ভাষাকে সিনো তিব্বতী ভাষাগোষ্ঠীর মধ্যে অশ্রেণীবদ্ধ হিসেবে রেখে দিয়েছেন।Thurgood, Graham (2003) "A subgrouping of the Sino-Tibetan languages: The interaction between language contact, change, and inheritance." In G. Thurgood and R. LaPolla, eds., The Sino-Tibetan languages, pp. 13–14. London: Routledge, . কুকি ভাষার উপভাষাসমূহের মধ্যে পার্থক্য খুবই ক্ষীণ। একদা ম্রো ভাষাকে কুকি ভাষার উপশ্রেণী হিসেবে তালিকাবদ্ধ করা হতো।  বই   George van Driem (2001) Languages of the Himalayas: An Ethnolinguistic Handbook of the Greater Himalayan Region. Brill, . Button, Christopher. Proto Northern Chin. STEDT Monograph 10. . http://stedt.berkeley.edu/pubs_and_prods/STEDT_Monograph10_Proto-Northern-Chin.pdf VanBik, Kenneth. 2009. Proto-Kuki-Chin: A Reconstructed Ancestor of the Kuki-Chin Languages. STEDT Monograph 8. .  আরো পড়ুন Khoi Lam Thang. 2001. A Phonological Reconstruction of Proto Chin. M.A. dissertation. Chiang Mai: Payap University. Mann, Noel, and Wendy Smith. 2008. Chin bibliography . Chiang Mai: Payap University. S. Dal Sian Pau. 2014. The comparative study of Proto-Zomi (Kuki-Chin) languages. Lamka, Manipur, India: Zomi Language & Literature Society (ZOLLS) [Comparative word list of Paite, Simte, Thangkhal, Zou, Kom, Tedim, and Vaiphei] Smith, Wendy and Noel Mann. 2009. Chin bibliography with selected annotations . Chiang Mai: Payap University.  তথ্যসূত্র  বহিঃসংযোগ  * বিষয়শ্রেণী:বাংলাদেশের ভাষা বিষয়শ্রেণী:ভারতের ভাষা